TARYBOS REGLAMENTAS (EB) Nr. 79/2008
2008 m. sausio 28 d.
panaikinantis Reglamentą (EB) Nr. 152/2002 dėl kai kurių EAPB ir EB plieno gaminių eksporto iš Buvusiosios Jugoslavijos Respublikos Makedonijos į Europos bendriją (dvigubos kontrolės sistema)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1)
Europos Bendrijų ir jų valstybių narių bei Buvusiosios Jugoslavijos Respublikos Makedonijos stabilizacijos ir asociacijos susitarimo 2 protokole dėl plieno produktų nustatyta dvigubo patikrinimo sistema be kiekybinių apribojimų, taikoma į Bendriją importuojamiems Buvusiosios Jugoslavijos Respublikos Makedonijos kilmės plieno produktams.
(2)
2002 m. sausio 21 d. Tarybos reglamentu (EB) Nr. 152/2002 dėl kai kurių EAPB ir EB plieno gaminių eksporto iš Buvusiosios Jugoslavijos Respublikos Makedonijos į Europos Bendriją (dvigubos kontrolės sistema) (1) įdiegta dvigubos kontrolės sistema.
(3)
2007 m. gruodžio 20 d. Sprendimu 1/2007 (2) ES ir Buvusiosios Jugoslavijos Respublikos Makedonijos Stabilizacijos ir asociacijos taryba iš dalies pakeitė 2 protokolą dėl plieno produktų, siekdama panaikinti dvigubo patikrinimo sistemą. Todėl Reglamentas (EB) Nr. 152/2002 turėtų būti panaikintas,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 152/2002 panaikinamas.
2 straipsnis
Šis reglamentas įsigalioja 2008 m. vasario 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. sausio 28 d.